b'\n_START_ARTICLE_\nViisakusmaksiimid\n_START_SECTION_\nTaktitunne\n_START_PARAGRAPH_\nSee maksiim \xc3\xbctleb: \xe2\x80\x9eV\xc3\xa4henda teise inimese vaeva ja suurenda teise inimese h\xc3\xbcve.\xe2\x80\x9c Esimene puudutab negatiivse viisakuse strateegiat ja teine positiivse viisakuse strateegiat. Selle maksiimi esimene osa sobib kokku Browni ja Levinsoni negatiivse viisakuse strateegiaga, mis v\xc3\xa4hendab kohustust. Teine pool peegeldab positiivse viisakuse strateegiat, mis keskendub kuulaja huvidele, tahtmistele ja vajadustele.\n_START_SECTION_\nSuuremeelsus\n_START_PARAGRAPH_\nSee maksiim \xc3\xbctleb: \xe2\x80\x9eV\xc3\xa4henda iseenda kasu ja suurenda iseenda kulusid.\xe2\x80\x9d\n_START_SECTION_\nHeakskiit\n_START_PARAGRAPH_\nHeakskiit \xc3\xbctleb: \xe2\x80\x9eV\xc3\xa4henda laitust teisele ja suurenda kiitust.\xe2\x80\x9c Esimene osa v\xc3\xa4ldib lahkarvamust ja teine tekitab inimestes heaolu, n\xc3\xa4idates solidaarsust.\n_START_SECTION_\nTagasihoidlikkus\n_START_PARAGRAPH_\nTagasihoidlikkus \xc3\xbctleb: \xe2\x80\x9eSuurenda eneselaitust ja v\xc3\xa4henda enesekiitust.\xe2\x80\x9c\n_START_SECTION_\nN\xc3\xb5ustumine\n_START_PARAGRAPH_\nN\xc3\xb5ustumismaksiim \xc3\xbctleb: \xe2\x80\x9eV\xc3\xa4henda enda ja kuulaja vahelisi lahkarvamusi ning suurenda n\xc3\xb5ustumisi.\xe2\x80\x9c See on koosk\xc3\xb5las Browni ja Levinsoni strateegiaga, mis p\xc3\xbc\xc3\xbcab kokkuleppele j\xc3\xb5uda ja v\xc3\xa4ldib lahkarvamust.\n_START_SECTION_\nS\xc3\xbcmpaatia\n_START_PARAGRAPH_\nS\xc3\xbcmpaatiamaksiim \xc3\xbctleb: \xe2\x80\x9eV\xc3\xa4henda omavahelist antipaatiat ja suurenda s\xc3\xbcmpaatiat.\xe2\x80\x9c Sinna kuulub v\xc3\xa4ike grupp k\xc3\xb5neakte, nagu \xc3\xb5nnitlus, kaastunne ja muud, mis on koosk\xc3\xb5las Browni ja Levinsoni positiivse viisakuse strateegiaga.'